ועדת הפנים והגנת הסביבה, כנסת 20, פרוטוקול מספר 735, 2018-11-11 11:00

יואב קיש: בוקר טוב, אני פותח את ישיבת ועדת הפנים והגנת הסביבה.

יואב קיש: הצעת חוק הרשויות המקומיות (בחירת ראש הרשות וסגניו וכהונתם) (תיקון – סגן ראש רשות ברשות מעורבת).

יואב קיש: חברי דוד ביטן, אני מבין שאתה מייצג את המציעים, אתה מוזמן להציג.

דוד ביטן: ביקש זאת ממני יושב ראש הקואליציה, שהוא גם מגיש הצעת החוק עם אוסאמה סעדי – אוסאמה סעדי כבר לא חבר כנסת.

דוד ביטן: המצב הוא שבערים מעורבות מעל 20% יש בעיה, ואם יש בעיה עם הנוסח, נתקן אותו.

דוד ביטן: מצד אחד, יש מקומות שלא נותנים ייצוג לערבים שיש להם 20%, ומצד שני יש בעיות קואליציוניות, למשל בלוד.

דוד ביטן: בלוד הוא נגיד רוצה להכניס את הבית היהודי, ומצד שני יש לאוכלוסייה הערבית שישה מנדטים.

דוד ביטן: אם הוא ייתן סגן לאוכלוסייה הזאת במקום לבית היהודי, ייווצר שם תוהו ובוהו.

דוד ביטן: לכן צריך לאפשר לראש העיר איזושהי יכולת לתמרן בבעיות הקואליציוניות לאור העובדה שיש אוכלוסייה ערבית גדולה, ואנחנו מדברים על רשות, לא חובה, מצד אחד; מצד שני, ברור שצריך להחריג פה את ירושלים, מכיוון שלירושלים יש חוק נפרד.

יואב קיש: מוחרג בנוסח?

 << דובר >> גלעד קרן: בנוסח המקורי לא.

יואב קיש: צריך להחריג.

דוד ביטן: פה מדובר בסך הכול על חמש ערים שיש להן 20% - לוד, רמלה, נצרת עילית, עכו וחיפה.

דוד ביטן: אלה הערים שנכנסות פנימה.

דוד ביטן: זה לא הרבה, אין לזה עלות תקציבית רצינית.

דוד ביטן: גם ראש העירייה – זה בסמכות שלו להחליט אם כן או לא, זאת לא חובה.

דוד ביטן: שמעתי מהיושב-ראש שאתם רוצים רק עיר כזאת – אני אומר בלי תנאים, אין מצב שאם תשימו תנאים אז לא יהיה - - -

יואב קיש: קודם כל, אני מבקש שנקריא את החוק כדי שנוכל להתקדם.

 << דובר >> גלעד קרן: המקורי?

יואב קיש: אנחנו עוסקים רק בהצעה המקורית, אותה נראה אם אנחנו רוצים לתקן.

 << דובר >> גלעד קרן: "הצעת חוק הרשויות המקומיות (בחירת ראש הרשות וסגניו וכהונתם) (תיקון – סגן ראש רשות ברשות מעורבת), התשע"ו–2016

יואב קיש: עכשיו יש לי כמה שאלות לנוסח.

יואב קיש: ראשית, איך מתייחסים פה ללאומי או דתי?

 << דובר >> גלעד קרן: אחת ההערות שלנו שיש פה בעיה עם ההגדרה מה זה "מיעוט לאומי או דתי".

 << דובר >> גלעד קרן: אנחנו מציעים לפשט את ההגדרה הזאת ופשוט לכתוב ש-"20% מתושביה אך פחות מ-50% מהם" אינם יהודים לפי הלשכה המרכזית לסטטיסטיקה.

 << דובר >> גלעד קרן: זה דומה להגדרה שיש - - -

יואב קיש: מאה אחוז, אז תתקן, זה אישור מקובל.

דוד ביטן: למה לא לפי משרד הפנים?

דוד ביטן: ללשכה המרכזית לסטטיסטיקה ייקח ארבע שנים עד שהיא מעדכנת, תמיד המספרים שונים.

ליטל בלומנטל: צריך לבחון אם לעשות את זה לפי מבחן התושבים או לפי - - -

 << דובר >> גלעד קרן: ככה זה בחוק התכנון והבנייה לגבי - - -

דוד ביטן: לא, עזוב תכנון ובנייה, צריך לעשות את זה לפי משרד הפנים.

דוד ביטן: הלשכה המרכזית – עד שהיא מעדכנת, לוקח זמן.

יואב קיש: מה הבעיה שיעשו את זה לפי הרישום של מרשם הפנים?

גלית וידרמן: אנחנו צריכים לבחון את זה.

דוד ביטן: מה יש לבחון?

גלית וידרמן: אנחנו גם מעדכנים.

יואב קיש: לקריאה ראשונה נעשה את זה לפי משרד הפנים.

יואב קיש: אתם תבחנו, ואם יש בעיה, תגידו לנו, בסדר?

יואב קיש: משיב מרשם האוכלוסין.

דוד ביטן: לא אוכלוסין – פנים.

יואב קיש: מרשם האוכלוסין זה של משרד הפנים.

דוד ביטן: מרשם האוכלוסין, סליחה.

איתי טמקין: גם הלשכה המרכזית לסטטיסטיקה - האוכלוסייה מתעדכנת - - -

יואב קיש: לא לא, הוא מוסיף סקרים, זה לא אותו דבר.

אלכס גדלקין: גם מינוי סגנים הולך לפי משרד הפנים.

דוד ביטן: שלוש, ארבע שנים לוקח.

יואב קיש: משרד האוצר, אני רוצה להבין, קודם כל לכם יש התייחסות לעניין?

איתי טמקין: ספציפית לסעיף הזה?

איתי טמקין: לא, לכל החוק יש לי.

יואב קיש: לא, לכל החוק, בוא נשמע.

יואב קיש: אתה יודע מה?

יואב קיש: אתה צודק, אמרנו שאת הנושא הזה אנחנו משנים להגדרה של לא יהודי – זה מקובל.

יואב קיש: עוד הערות?

 << דובר >> גלעד קרן: כפי שאמרנו, לגבי ירושלים - - -

יואב קיש: את ירושלים צריך להחריג, נכון, זה גם ברור וזה מקובל.

יואב קיש: מבחינת משרדי הממשלה, האם באמת מדובר רק על חמש ערים, או שאתם יודעים על יותר?

איתי טמקין: אם לא מחשיבים מועצות אזוריות, צריך להחריג בנוסח מועצות אזוריות.

דוד ביטן: תחריג, אין בעיה.

יואב קיש: אז תחריג מועצות אזוריות.

 << דובר >> גלעד קרן: החוק הזה לא מדבר - - -

איתי טמקין: גם חמש - - -

יואב קיש: אז לפחות אנחנו מדברים על אותם תפוחים.

יואב קיש: אפשר להתווכח על התפוח, אבל על אותו תפוח.

יואב קיש: אז אמרנו לא יהודי, מחריגים את ירושלים.

יואב קיש: עוד הערות יש לך?

יואב קיש: צריך להיות לבחירת ראש הרשות, שזה גם לא מופיע כרגע.

 << דובר >> גלעד קרן: אנחנו כתבנו שזאת תהיה רשות ולא חובה.

יואב קיש: זה כתוב?

 << דובר >> גלעד קרן: לא, אנחנו נתקן שהמועצה תהיה רשאית לבחור.

יואב קיש: בדיוק, רשאית לבחור.

 << דובר >> גלעד קרן: לגבי סעיף (ב), שמדבר על מקרה שיש שתי קבוצות דתיות בתוך המיעוט, אנחנו מציעים שהן באמת תהיינה קבוצות משמעותיות ולא אדם אחד.

יואב קיש: בגלל זה לא הייתי נכנס לזה, בשביל מה בכלל כל סעיף (ב)?

דוד ביטן: ראש העיר מחליט את מי הוא מכניס לקואליציה.

יואב קיש: בדיוק, אז למה הכנסתם ל-(ב)?

יואב קיש: אני הייתי מוריד את (ב).

יואב קיש: מספיק שיש לו מעל 20% לא דתיים, יש לו סגן, יעשה מה שהוא רוצה.

דוד ביטן: אז הוא מחליט את מי להכניס.

איתי טמקין: אבל זה חלק מהמהות של החוק.

דוד ביטן: לא, אם יש למשל שני מנדטים לזה וארבעה מנדטים לזה, הוא יכול להכניס את מי שהוא רוצה.

איתי טמקין: אבל הוא חייב להיות נציג של המיעוטים.

יואב קיש: נכון, אבל זה כתוב ב-(א), לא ב-(ב).

יואב קיש: ב-(ב) כתוב אם יש שתי קבוצות, מתחיל לדון פתאום על שתי קבוצות.

גלית וידרמן: נכון, ואז מאיזה קבוצה אתה מחליט?

יואב קיש: שיחליט ראש העיר, למה אני צריך לקבוע לו?

דוד ביטן: הוא מחליט, מה זאת אומרת?

גלית וידרמן: אבל אז זה יכול להיות גם לא פרופורציונלי לגודל האוכלוסייה.

דוד ביטן: שלא יהיה, אז מה?

יואב קיש: הוא לוקח מיעוט, הוא לוקח מישהו שהוא לא יהודי, בין אם הוא מוסלמי או נוצרי, למה אני צריך לקבוע לו?

דוד ביטן: אבל דבר אחד כן צריך להכניס, אם סתם לדוגמה עכשיו בבית היהודי יש ערבי ברשימה, הוא לא יכול לקחת אותו, הוא צריך לקחת מסיעה של ערבים.

יואב קיש: נכון, אז איך יודעים?

קריאה: הכוונה לקחת מסיעת האופוזיציה.

 << דובר >> גלעד קרן: אף אחד לא אומר שדווקא מי שבאופוזיציה ייצג יותר נכון את האוכלוסייה.

יואב קיש: לא, הוא לוקח מישהו לא יהודי, איך אתה יכול לקבוע אם מישהו לא יהודי רק מסיעה שהיא כאילו מזוהה עם סיעה ציונית?

דוד ביטן: לא מזוהה, אם היא סיעה ערבית, אין בעיה.

יואב קיש: מאיפה אתה יודע?

יואב קיש: מה זה סיעה ערבית?

יואב קיש: מי קובע איזו סיעה?

יואב קיש: אתה יכול לקבוע, מה אתה קובע?

יואב קיש: לפי סיעות?

יואב קיש: אתה רוצה להוסיף לאותן ערים מישהו שהוא לא יהודי.

אלכס גדלקין: היום אנחנו התמודדנו בבחירות וחלק מהאוכלוסייה הערבית הצביעה לנו.

אלכס גדלקין: אנחנו רוצים למנות מישהו מהסיעה שייצג את האוכלוסייה הערבית.

יואב קיש: ויש לכם מישהו לא יהודי?

אלכס גדלקין: לא.

דוד ביטן: אמרתי אוקי, שכנעת אותי.

יואב קיש: הרעיון הוא שיהיה ייצוג ללא יהודים בתור סגן ראש עיר, אני לא אתחיל לקבוע מאיזה סיעה.

יואב קיש: אני לא יכול לקבוע מאיזה סיעה.

איתי טמקין: כל עוד הסגן עצמו הוא לא יהודי.

דוד ביטן: לא יהודי, מקובל.

גלית וידרמן: אבל זה לא צריך להיות מהסיעה עצמה שמייצגת?

יואב קיש: מי קבע?

יואב קיש: מי החליט שהסיעה מייצגת?

יואב קיש: אלה בחירות, אנחנו לא ניכנס לזה.

יואב קיש: אנחנו רוצים ייצוג למגזר הלא יהודי לסגנים, זה מה שאנחנו רוצים.

אלכס גדלקין: אתה באופן אוטומטי מכניס אותם לקואליציה.

יואב קיש: לא, זה לבחירה.

יואב קיש: רוצה ראש העיר – יכניס.

יואב קיש: לא רוצה – לא יכניס, לא חובה.

יואב קיש: סעיף (ב) מיותר לדעתי.

 << דובר >> גלעד קרן: השאלה מה קורה אם יש מצב שלצורך העניין יש 60% יהודים, 20% מוסלמים ו-20% נוצרים.

דוד ביטן: לא חשוב.

יואב קיש: יש לו מספיק, זה לא שאין לו.

יואב קיש: אני רוצה רגע לחדד, ותעזרו לי, כי אני מצטער, לא ראיתי את 15א1 ו-15.

יואב קיש: יש לך פה את הנוסח של 15?

יואב קיש: בוא נראה.

 << דובר >> גלעד קרן: 15 זה מספר הסגנים באופן כללי ו-15א1 זה סגני שכר.

יואב קיש: 15 – סגנים נוספים, בעיריית ירושלים שישה.

 << דובר >> גלעד קרן: ו-15א1 אומר כמה מתוכם יקבלו שכר.

ליטל בלומנטל: אנחנו מדברים פה רק על שכר, לא על ייצוג.

יואב קיש: עכשיו אנחנו מגיעים להוספת סעיף 15א2 או ב.

קריאה: או אפשר להטמיע את זה בסעיף עצמו, השאלה - - -

 << דובר >> גלעד קרן: אנחנו מנסים להטמיע את זה בתוך - - -

יואב קיש: קודם כל, סעיף (ב) מיותר, מורידים את סעיף (ב) בנוסח המקורי, נשארים עם סעיף אחד, סעיף (א).

יואב קיש: לגבי זה אמרנו שאתה אחרי זה צריך לסכם את כל השינויים.

יואב קיש: קודם כל זאת רשות, המועצה רשאית.

יואב קיש: יש עוד דבר שאני רוצה שיהיה גם ברור, שתוספת הסגן הזאת נותנת לו אפשרות להביא סגן – איך זה מתחלק?

יואב קיש: הוא יכול להחליט אם הסגן הזה יהיה בשכר או לא בשכר, זאת אומרת הוא בכל מקרה מרוויח עוד סגן בשכר, ועכשיו יחליט אם הוא רוצה שזה יהיה ערבי או לא.

דוד ביטן: ---בכל הסגנים ככה.

איתי טמקין: לא, הוא לא מרוויח עוד סגן בשכר בכל מקרה, רק אם הוא ממנה ערבי.

יואב קיש: נגיד יש רשות שיש לה ארבעה סגנים, שלושה בשכר, אחד לא בשכר.

יואב קיש: במקרה הרשות הזאת היא אחת מחמש הרשויות האלה, והיא מקבלת עוד סגן, מקבלת סגן בשכר.

יואב קיש: זאת אומרת שעכשיו יש לו חמישה סגנים, ארבעה בשכר ואחד לא בשכר.

יואב קיש: הוא יכול להחליט לתת לנציג הערבי את הסגן לא בשכר.

יואב קיש: אני לא מחייב אותו בחוק לתת לסגן בשכר – ממש לא, אני מחייב לתת סגן לא יהודי – גם לא ערבי, זה יכול להיות צ'רקסי, לא יודע.

יואב קיש: סגן לא יהודי אחד נוסף - - -

דוד ביטן: לא לא, חייב לתת לו - - -

יואב קיש: לא, ממש לא.

דוד ביטן: אני מושך את החוק.

יואב קיש: אז תמשוך.

דוד ביטן: מה העניין הזה?

יואב קיש: לא הגיוני, אתה צריך להכתיב לו שמישהו יהיה בשכר או לא?

דוד ביטן: אבל זה כל הרעיון, אתה נותן לו עוד סגן.

יואב קיש: אז מה, הכסף הרעיון?

יואב קיש: הוא מקבל עוד סגן.

יואב קיש: אני נותן לראש העיר עוד כלי, אם הוא מחליט למנות סגן לא יהודי, זה הכול.

יואב קיש: החליט לא למנות סגן לא יהודי, לא קרה כלום.

דוד ביטן: למה אתה נכנס לזה?

יואב קיש: בוודאי שאני נכנס לזה.

ליטל בלומנטל: ההצעה מדברת על סגן בשכר.

דוד ביטן: עזוב, אני מושך.

יואב קיש: אז תמשוך.

דוד ביטן: מתחילים יותר מדי עם מסחרה.

דוד ביטן: עזוב אותי, לא מתאים.

יואב קיש: עשר דקות הפסקה.

יואב קיש: אנחנו חזרנו אחרי הפסקה.

יואב קיש: אתה מנצרת עילית, אתה רוצה בבקשה להתייחס לחוק?

אלכס גדלקין: כדי להבין את מורכבות הקואליציה, אנחנו מאוד רוצים שכן יהיה לנו סגן נוסף.

אלכס גדלקין: ראש העיר יוכל להחליט, אם הוא יהיה בשכר או בתואר.

יואב קיש: כן, וגם יכול להיות שחצי-חצי, אלה הסמכויות של ראש העיר.

יואב קיש: הוא יקבל סגן נוסף, הוא חייב להיות ערבי.

יואב קיש: ההחלטה על שכר או לא, או אם לחלק את זה לכאן או לכאן, היא של ראש העיר – זה ככה לגבי כל הסגנים.

איתי טמקין: כממשלה, עמדת שרים מדברת אחרת.

איתי טמקין: תיכף נציג אותה.

יואב קיש: אני הבנתי שלגבי עיריית תל אביב, אני לא יכול להכניס אותה דרך רשות מעורבת, כי הם רק 4.5%.

עודד רון: וגם חיפה.

יואב קיש: חיפה בפנים לדעתי.

איתי טמקין: אני אקריא את רשימת הרשויות – מעל 20% הרשויות שנכנסות פנימה זה ירושלים, אבל אנחנו מחריגים אותה פה בחוק, לוד, מעלות תרשיחא, נצרת עילית, עכו ורמלה – חמש רשויות.

ליטל בלומנטל: וחיפה במצטבר גם.

יואב קיש: מה עם עכו?

איתי טמקין: לוד, מעלות תרשיחא, נצרת עילית, עכו ורמלה.

יואב קיש: אז חיפה לא בפנים.

יואב קיש: מה אומר משרד הפנים?

ליטל בלומנטל: מה שיש לי זה לא נתונים מעודכנים, אבל לכאורה, יש שם 20% בני מיעוטים בכללי.

ליטל בלומנטל: כלומר, אנחנו מחריגים את זה למוסלמים-נוצרים, ויש גם אחרים.

דוד ביטן: אז אמרנו לא יהודי, יש להם 20% או אין להם?

ליטל בלומנטל: אחרים מוגדרים, ויכול להיות מהבהאיים, דרוזים או אחר.

 << דובר >> גלעד קרן: ההגדרה אומרת שלפחות 20% אינם יהודים.

איתי טמקין: אינם יהודים – אז לפי זה גם חיפה בפנים.

יואב קיש: אז חיפה בפנים, למה אתם אומרים שלא?

ליטל בלומנטל: אני מניחה שיש עוד.

דוד ביטן: מי?

דוד ביטן: מי למשל?

גלית וידרמן: יש לבחון גם את הנושא של נצרת עילית.

דוד ביטן: מה זה 20% לא יהודים?

דוד ביטן: בכפר דרוזי למשל יש 90%.

יואב קיש: לא, פחות מ-50%, מיעוט.

יואב קיש: יש רוב יהודי, ועדיין - - -

ליטל בלומנטל: ואם הם 49.5%?

ליטל בלומנטל: למה אין חוסר ייצוג במצב הקיים?

ליטל בלומנטל: למה צריך לחזק אותם?

יואב קיש: יותר מ-20% ולא יותר מ-50%, בין 20% ל-50%.

דוד ביטן: ואם יש 70%-30%?

יואב קיש: אז לא.

יואב קיש: 30% מיעוט?

יואב קיש: כן.

יואב קיש: 70% רוב ערבי?

דוד ביטן: לא, 70% לא יהודים.

יואב קיש: אז לא.

דוד ביטן: לא, 40% לא יהודים.

יואב קיש: יש עוד נושא.

יואב קיש: פנה אלי ראש המטה של חולדאי מעיריית תל אביב ואמר לי שיש להם בעיה.

יואב קיש: אני חושב שזאת פרשנות ארוכה לסעיף מסוים שהובן לא נכון, וזה שהם נפגעו בקבלת סגן בעניין הזה.

יואב קיש: הוא שאל אם אפשר יהיה בחקיקה הזו גם לעשות תיקון ולהוסיף עוד סגן לעיריית תל אביב.

יואב קיש: ניסיתי להבין ממנו את העניין.

יואב קיש: אתם מכירים את הוויכוח שהיה עם עיריית תל אביב?

דוד ביטן: אני אגיד לך למה הוא מתכוון.

דוד ביטן: בזמנו החליטו ש-250,000 יקבלו עוד סגן.

דוד ביטן: להם היו חמישה, ואז כאילו לא נתנו להם את השישי.

דוד ביטן: הם אומרים עכשיו: אנחנו מעל חצי מיליון, אז תיתן מעל חצי מיליון סגן שר.

דוד ביטן: זה פותר את הבעיה של המכון הישראלי לדמוקרטיה, שאומר שיש המון ערבים, אבל לא אחוז גבוה.

דוד ביטן: תן להם עוד סגן שיפתור את הבעיה.

יואב קיש: 5% - אבל אפשר לרשות מעל - -

דוד ביטן: -- מעל חצי מיליון.

יואב קיש: בוא נראה רגע את החוק.

איתי טמקין: אבל זה חוק אחר.

איתי טמקין: הם אומרים שחיפה בכל מקרה נכנסת.

דוד ביטן: מצוין, אז ניתן לתל אביב מעל חצי מיליון.

איתי טמקין: אבל זה בכלל לא קשור לחוק הזה.

דוד ביטן: לא קשור.

יואב קיש: למה לא?

יואב קיש: זה בדיוק הסעיפים שאנחנו מתקנים, ההקשר הוא אחר.

איתי טמקין: ועדת שרים והממשלה דנה וגיבשה עמדה לגבי - - -

יואב קיש: אני לא עובד של ועדת השרים לממשלה, בסדר?

יואב קיש: זאת כנסת, היא ריבונית.

יואב קיש: עוד פעם תגיד לי ועדת שרים, אני לא אתן לך לדבר.

יואב קיש: די, תציג את עמדת משרד האוצר, עמדת הממשלה, אבל אנחנו בכנסת.

דוד ביטן: הוא חייב להגיד ועדת שרים.

יואב קיש: בסדר, אבל הוא מנסה בגלל ועדת שרים, להגיד: אתם לא יכולים.

יואב קיש: אנחנו יכולים, הכנסת סוברנית, היא תעשה מה שהיא חושבת.

יואב קיש: רוצים בוועדת שרים לבטל – שיגידו את עמדתם.

דוד ביטן: תסביר את העמדה ונראה מה המצב.

דוד ביטן: בגללו אנחנו החלטנו לתת את החצי מיליון.

יואב קיש: לא, הם פנו אלי.

יואב קיש: אני אומר לך שגם פנו אלי.

דוד ביטן: בלי קשר, אבל זה פותר את הבעיה שהוא מעלה – לא קשור להצעה, אבל זה פותר את הבעיה.

עודד רון: לפי ההגדרה של הלשכה המרכזית לסטטיסטיקה – ואנחנו פועלים בדיוק לפי ההגדרה הזאת – לא ברור למה החוק חל רק על חמש מתוך שבע ערים שמוגדרות ערים מעורבות בלשכה המרכזית לסטטיסטיקה.

דוד ביטן: ---נכנסה פנימה, עזוב.

עודד רון: אבל אני חולק על הפרשנות הזאת.

עודד רון: לפי הפרשנות הזאת, יכול להיות שאני לא מבין את זה טוב, אבל מקבוצת המיעוט, זה צריך להיות מאותה קבוצת מיעוט שיש 20%.

עודד רון: .

יואב קיש: לא יהודים, מי שהם לא יהודים.

דוד ביטן: לא יהודים, עזוב אותנו.

עודד רון: אז תל אביב, שזאת העיר הכי גדולה מבין הרשויות המקומיות המעורבות.

איתי טמקין: העמדה שלכם, שהסגן הנוסף בתל אביב יהיה גם כן ערבי; שהסגן הנוסף שאתה רוצה להוסיף היום לתל אביב יהיה ערבי, זאת עמדתך?

עודד רון: מתוך קבוצת המיעוט.

איתי טמקין: מתוך קבוצת המיעוט – אוקי, יש למכון עמדה אחרת.

דוד ביטן: לא קשור, אני אגיד לך למה לא קשור?

דוד ביטן: כי פה זה 4.7%, אז כל אחד יגיד לנו, ניתן לו?

איתי טמקין: אז זה חוק להוספת סגן נוסף סתם לתל אביב, זה נושא אחר.

דוד ביטן: מחצי מיליון ומעלה.

איתי טמקין: זה נושא אחר, נכון.

דוד ביטן: בסדר, לא נורא, אבל פותרים בעיה.

יואב קיש: זה נושא שצריך לדבר עליו, אבל אני רוצה גם לעבור על כל הנושאים של הייעוץ המשפטי.

 << דובר >> גלעד קרן: אז מה הוחלט לגבי השכר?

דוד ביטן: מה שאמר היושב-ראש.

דוד ביטן: אני אמנם לא הסכמתי, אבל יאללה, בסדר.

יואב קיש: אני חושב שהצלחתי להעביר את המסר.

יואב קיש: קודם כל נותנים סגן נוסף בשכר לאותן עיריות וחייב להיות סגן אחד ערבי.

יואב קיש: ההחלטה אם הערבי יקבל שכר או לא, כפופה לראש העיר.

יואב קיש: היא יכולה להיות חצי תקופה זה, חצי תקופה זה, זה לא משנה.

יואב קיש: הוא מקבל עוד סגן בשכר בלי קשר.

דוד ביטן: האמת, זה תלוי במנדטים.

יואב קיש: אי אפשר לקבוע להם.

 << דובר >> גלעד קרן: אני רק אבהיר את הנקודה, אם המועצה החליטה למנות סגן נוסף מקבוצת המיעוט, למעשה הרשות המקומית מקבלת סגן נוסף - - -

יואב קיש: נכון, בדיוק.

דוד ביטן: הם יערבבו את זה איך שהם מבינים.

 << דובר >> גלעד קרן: השאלה האחרונה היא שאלת התקציב והחוזק של הרשות המקומית, שאנחנו מוסיפים לה פה סגן נוסף בשכר.

 << דובר >> גלעד קרן: אני לא יודע בדיוק מה העלות של סגן בשכר.

דוד ביטן: תכתוב תחולה מידית, שלא יגידו שזה מהפעם הבאה.

קריאה: ההצעה אומרת שזה מהבחירות הבאות.

דוד ביטן: אתה רואה למה?

דוד ביטן: זה היה לפני שנה וחצי.

דוד ביטן: לא סתם אני מעיר.

יואב קיש: הכוונה מידית, הכוונה לתחולה מידית.

דוד ביטן: תדגיש תחולה מידית, שלא יהיו פרשנויות.

יואב קיש: כבר אמרנו שאין פרשנויות.

איתי טמקין: הערכת עלות של משרד הפנים ושל משרד האוצר היא שעלות לכל רשות שממנה סגן נוסף בשכר זה מיליון שקל לרשות, מיליון שקל שנתי לרשות.

דוד ביטן: איך מיליון?

דוד ביטן: אה, אתה מכניס גם את הפקידה?

איתי טמקין: כן.

דוד ביטן: הוא מכניס גם את הציוד המשרדי.

גלית וידרמן: סגן בשכר מרוויח 28,000 שקלים בחודש שכר יסוד, ובנוסף הוא מקבל עוד 3,400 שקל תוספת יוקר, רכב ותנאים נלווים.

גלית וידרמן: בנוסף הוא מקבל גם רכזת לשכה.

יואב קיש: מה העלות שלה?

גלית וידרמן: יועץ ועוזר אישי.

יואב קיש: מה העלויות שלהם?

גלית וידרמן: אנחנו עשינו את העלות הכוללת.

יואב קיש: לא, נראה לי שהכול הכול 50,000 שקל לחודש, איך הגעתם לפי שניים?

דוד ביטן: הם מכניסים את הפקידה, כמה הפקידה מרוויחה?

דוד ביטן: חצי מיליון?

דוד ביטן: לא, לסגן יש גם עוזר.

גלית וידרמן: יש לו גם עוזר.

יואב קיש: עוזר, פקידה, סגן ורכב.

אלכס גדלקין: העלות שלו זה 120,000 שקל שנתי.

דוד ביטן: הפקידה והסגן זה 300,000, זה בערך 750,000 שקל.

יואב קיש: אפשר מספרים מדויקים?

יואב קיש: אני לא אוהב את המיליון.

דוד ביטן: בערך 750,000 שקל.

גלית וידרמן: השכר שלו עומד על 372,400 – זה המספר המדויק.

גלית וידרמן: בנוסף, כמו שאמרנו, יש לו עוזר ורכזת לשכה.

גלית וידרמן: עוזר עומד על 120,000 שקל.

יואב קיש: אז אנחנו בחצי מיליון.

דוד ביטן: ועוד פקידה – עוד 120,000.

גלית וידרמן: רכזת לשכה.

יואב קיש: עוד 100,000?

יואב קיש: 600,000 שקל.

דוד ביטן: נו, ועוד הוצאות מסביב – הוצאות מסביב.

גלית וידרמן: הוצאות רכב שהוא זכאי להן.

יואב קיש: 3,000 שקל כפול 12 – בסדר, עוד 40,000.

גלית וידרמן: והוא זכאי גם למענקי - - -

יואב קיש: יש לך רישום של כל המספרים?

יואב קיש: תקריאי לי בבקשה מספרים.

יואב קיש: הקראת לי שני מספרים, תמשיכי עם המספרים.

גלית וידרמן: אנחנו לא מול כל המספרים.

יואב קיש: אה, אז אין לך.

גלית וידרמן: אבל זה נעשה במשרד.

יואב קיש: אז אני אומר לך שזה לא יותר מ-700,000 שקל, ואת לא יכולה להגיד שזה מיליון.

יואב קיש: זה 700,000 שקל.

יואב קיש: אולי אתם מפזרים 300,000 שקל ככה.

דוד ביטן: זה גם הרבה כסף, לא שזה לא הרבה כסף – זה הרבה, אבל - - -

יואב קיש: המספר הוא 700,000 שקלים, אני רוצה להבין שאתם מסכימים עם זה.

יואב קיש: אם לא, אני רוצה פירוט.

דוד ביטן: אבל היציבות העירונית והצורך לייצג את המיעוט לא פחות חשובים.

גלית וידרמן: אנחנו נעביר לוועדה את הפירוט המדויק.

דוד ביטן: תעבירו בסיבוב השני.

דוד ביטן: תגידו לי, היציבות השלטונית והצורך לייצוג המיעוט לא פחות חשובים מהכסף הזה.

גלית וידרמן: לא אמרנו שלא, לכן - - -

יואב קיש: העלות היא 700,000.

יואב קיש: אתם תקבלו זכות דיבור, עכשיו האוצר בזכות דיבור.

איתי טמקין: לכן בגלל שיש פה עלות תקציבית, גם אם זה 700,000 שקל וגם אם זה מיליון שקל לרשות – עמדתנו היא שרק רשויות שמציגות תקציב מאוזן בשלוש השנים האחרונות, יזכו להטבה הזאת.

יואב קיש: למי מהרשויות האלה יש תקציב מאוזן בחמש שנים?

דוד ביטן: לא, עזוב אותך מהשטויות האלה, אני הולך.

דוד ביטן: לפי השיטה, אתה נותן ולוקח באותו רגע.

איתי טמקין: למה?

איתי טמקין: אני לא מדבר על רשות שיש לה מענק איזון, גם מענק איזון זה בסדר.

דוד ביטן: מה זה תקציב לא מאוזן?

דוד ביטן: היא יכולה להגיש תקציב לא מאוזן?

איתי טמקין: אם היא תסיים את השנה לא מאוזן.

דוד ביטן: אז מה יבקשו אחורנית את הכסף?

יואב קיש: מי מהחמש האלה זכאית?

איתי טמקין: נעביר רשימה.

יואב קיש: לא נעביר, תראה לי עכשיו.

איתי טמקין: לא, אין לי פה.

יואב קיש: אז אני אחליט על זה בין קריאה ראשונה לשנייה, אני לא אחליט עכשיו, אם אתה לא מעביר לי.

דוד ביטן: אבל מה אתה דורש?

דוד ביטן: אני לא מבין.

דוד ביטן: אם עכשיו עושים גירעון במיליון שקל, הסגן יחזיר את הכסף?

איתי טמקין: לא, אז שנה הבאה אי אפשר להמשיך את הסגן.

איתי טמקין: להחזיר כסף – אף אחד לא מחזיר.

דוד ביטן: קודם כל, רוב הערים האלה מסיימות היום מאוזן.

איתי טמקין: אז אם זה מסתיים מאוזן – אין בעיה.

דוד ביטן: חיפה, לוד, רמלה, נצרת עילית, אתם מאוזנים?

דוד ביטן: רק עם מעלות תרשיחא יכולה להיות בעיה.

איתי טמקין: אם רוצים למנוע את החריגה של השנה, אפשר להגיד שבשתיים מהשלוש שנים האחרונות סיימו באיזון כדי למנוע את המצב ששנה אחת מוציאה את הדבר הזה.

איתי טמקין: אם רשות מתנהלת כרונית לא בסדר, לא סביר שהכסף ילך למשכורות ולא לשירותים לאזרח, זאת האמירה.

יואב קיש: הבעיה שאתה לא יודע אפילו להגיד לי מי מהן כן ומי מהן לא.

יואב קיש: אנחנו נדון בזה בין קריאה ראשונה לשנייה, עכשיו אני לא מכניס את זה.

איתי טמקין: נעביר את זה בצורה מסודרת.

איתי טמקין: העמדה שלנו זה שהחוק הזה נועד מראש לאפשר ייצוג למגזר, וזה גם טעמו.

יואב קיש: אבל אתה חושב שזה גם כסף?

איתי טמקין: לא, ולכן אני חושב שאם נותנים את הסגן הנוסף ורוצים להגיד שיש טעם להסיט כסף - -

יואב קיש: רגע, סגן בלי כסף זה לא ייצוג?

איתי טמקין: --אם אנחנו מגיעים למסקנה שיש טעם להסיט כסף משירותים לשכר של סגן ראש עיר נוסף, הטעם הוא שזה לשם.

דוד ביטן: אם תקבל את העמדה הזאת, אתה מסיר את כל ההסתייגויות האחרות שלך?

איתי טמקין: יש לנו פה שתי הסתייגויות.

דוד ביטן: אתה מסיר אותן?

איתי טמקין: יש לנו שתי הסתייגויות ועל שתיהן אנחנו עומדים.

דוד ביטן: בוא נגמור עם דיל מה שנקרא.

יואב קיש: לא עכשיו, עזוב.

יואב קיש: אני תופס את זה שהייצוג זה סגן, ואין ספק שאם זה בשכר או לא, יש לזה ברמה האישית לאותו אדם בוודאי משמעות גדולה, אבל אני חושב שההחלטה הזאת צריכה להיות של ראש העיר; והוא צריך קודם כל להחליט אם הוא רוצה סגן ראש עיר לא יהודי.

יואב קיש: אם החליט שכן, עכשיו במסגרת המשא ומתן, אני משאיר לראש העיר את הדינמיקה להחליט אולי חצי מהתקופה, אולי כל התקופה, או לא, אבל בוודאי לא יכתיב לו עכשיו שהוא צריך אותו לכל התקופה.

איתי טמקין: הוא יכול למנות עוד סגן ראש עיר ערבי בתשלום בכל מקרה?

יואב קיש: לא, לא.

יואב קיש: הוא חייב סגן ראש עיר ערבי, סליחה – לא יהודי.

יואב קיש: הוא חייב סגן ראש עיר לא יהודי.

איתי טמקין: ואחרי זה הוא יכול למנות עוד אחד בתשלום – יהודי.

יואב קיש: יש לו היום חמישה סגנים.

דוד ביטן: אתה יודע שבפועל זה לא ילך.

יואב קיש: לא משנה, אני לא רוצה להכתיב לו.

דוד ביטן: לא, אני אסביר לך איך זה עובד.

יואב קיש: רגע, אני רוצה לענות לו.

יואב קיש: טמקין תקשיב, יש לו היום חמישה סגנים, שלושה סגנים, לא משנה, אחד בלי שכר, שניים עם שכר, אחד בלי שכר.

יואב קיש: עכשיו הוא עונה לקריטריונים, הוא ממנה סגן ראש עיר ערבי, זאת אומרת שיש לו ארבעה סגנים.

יואב קיש: היו לו שניים בשכר, עכשיו יהיו לו שלושה בשכר.

יואב קיש: את ההחלטה מי מכל הארבעה סגנים בשכר, מתי וכו', נשאיר לו.

דוד ביטן: לא, אם הוא לא ממנה ערבי, הוא לא יכול.

יואב קיש: נכון.

דוד ביטן: אז מה יגיד הערבי?

יואב קיש: אז שיגיד, אין בעיה.

אלכס גדלקין: אבל זה בדיוק הסכם קואליציוני.

יואב קיש: אבל זה משא ומתן.

דוד ביטן: תן לי רגע, תן לי שנייה.

דוד ביטן: מה יגיד הערבי כשהוא בא למשא ומתן?

יואב קיש: בלי שכר אני לא בא.

דוד ביטן: אז אם הוא לא בא, אין לראש העיר דבר, אז הוא ייתן לו שכר.

אלכס גדלקין: אבל ככה אין לו בכלל.

יואב קיש: אז הוא יגיד לו: אל תבוא.

איתי טמקין: אדוני היושב ראש, כל המשמעות של הצעת החוק היא שמוסיפים לחמש רשויות האלה עוד סגן ראש עיר בשכר – בין אם יהיה ערבי ובין אם לא, זאת המשמעות של הצעת החוק.

יואב קיש: לא, כי אם אין סגן ראש עיר לא יהודי, הוא לא מקבל, אתה לא מבין?

איתי טמקין: כדי למנות אפילו אחד בנוסף לרשימה?

דוד ביטן: שאחד יהיה לא יהודי.

יואב קיש: אין, לא יכול, לא היה ברור?

יואב קיש: אתה בדרך כלל מבין אותי.

דוד ביטן: אז מה יגיד הערבי?

דוד ביטן: לא רוצה.

דוד ביטן: לא רוצה?

דוד ביטן: יתנו לו בסוף, זה הכול, למעט בנצרת ששם אין בעיה.

יואב קיש: עוד פעם, הוא לא מרוויח עוד סגן ראש עיר, אם הוא לא מינה סגן ראש עיר לא יהודי.

יואב קיש: מינה סגן ראש עיר לא יהודי, מכסת הסגנים בשכר עולה באחת, ושיחליט למי הוא נותן מה, בסדר?

דוד ביטן: אבל עדיין אותו ערבי צריך להסכים.

איתי טמקין: אז רק אם אפשר משפט אחרון, בלי חלילה להלהיט את הרוחות שוב פעם, אני אומר שזה בניגוד לעמדת ועדת השרים, ואנחנו נדון בזה בממשלה לקראת קריאה ראשונה.

דוד ביטן: עוד פעם הממשלה?

דוד ביטן: אני רוצה להעביר את זה בשבוע וחצי, אין זמן לממשלה.

יואב קיש: מישהו עוד לא התייחס?

יואב קיש: משרד הפנים, בבקשה.

גלית וידרמן: אנחנו גם מצטרפים לעמדת האוצר בנושא הזה של הסגן בשכר.

גלית וידרמן: למעשה, מה שהוחלט בוועדת השרים לחקיקה זה שהסגן בשכר צריך להיות – ואנחנו רואים חשיבות, כי אם ממונה סגן נוסף בשכר, הוא יהיה בן מיעוט לאומי, כדי שתהיה כאן הגברה של הייצוג.

גלית וידרמן: אנחנו גם רואים עניין של חשיבות בהגדרה באופן יותר מדויק של המיעוט הלאומי, אז אנחנו רוצים שזה יודגש.

דוד ביטן: נכון, אם זה לא יהודי – 20%.

גלית וידרמן: אבל יש גם נושא של סך המיעוטים.

יואב קיש: סך המיעוטים מעל 20%, לא מעל 50%.

גלית וידרמן: כן, אבל יש כאן אי-בהירות גם של - - -

דוד ביטן: יש בעיה אחת, למשל אם הוא רוסי לא יהודי, הוא יכול למנות אותו על חשבון החוק הזה, אבל לא משנה – בנוסח הזה של "לא יהודי", הבנת?

דוד ביטן: אני לא צוחק.

יואב קיש: נכון, לא חשבתי על זה.

אלכס גדלקין: כזה יש לנו.

דוד ביטן: יש לכם הכול, שמתי לב...

דוד ביטן: חייב להיות ערבי נוצרי או – לא יודע, זו בעיה.

דוד ביטן: ייקחו רוסי שהוא לא יהודי וימנו אותו וזה מייצג את החוק, אין בעיה.

יואב קיש: נכון, לא חשבתי על זה.

דוד ביטן: תמצא את זה בניסוח.

גלית וידרמן: הסגן צריך להיות מייצג מפלגה של מיעוט לאומי.

דוד ביטן: צריך לנסח את זה, תנסחו את זה ביחד.

יואב קיש: מפלגות אי אפשר, זאת בעיה, כי את לא יכולה להגיד איזו מפלגה מייצגת ולא מייצגת.

יואב קיש: זו בעיה, אבל צריך לנסח את זה שהכוונה היא למגזר הערבי, זה ברור.

גלית וידרמן: נכון, כי בסופו של דבר זה יכול לא למלא את כוונת החקיקה.

יואב קיש: לא, אנחנו לא מתכוונים ללכת לפינות האלה, את זה צריך להבהיר.

דוד ביטן: אנחנו רוצים שבאמת יהיה ייצוג.

גלית וידרמן: אנחנו מבינים שהוועדה רוצה לבצע את זה, וכדאי שבאמת כך תהיה החקיקה.

דוד ביטן: תנסחי את זה יחד עם גלעד קרן לקראת קריאה שנייה ושלישית.

יואב קיש: בין קריאה ראשונה לבין שנייה ושלישית נגדיר את הניסוח המדויק עם היועץ המשפטי כדי שיהיה ברור שזו הכוונה.

גלית וידרמן: דבר אחרון בנושא של הרשויות היציבות, כי העלות כמו שציינו קודם היא עלות ניכרת - -

דוד ביטן: לא, לזה אנחנו לא בעד, עזבי אותנו מזה.

גלית וידרמן: אנחנו נעביר לוועדה את הנתונים המדויקים.

דוד ביטן: אז מה עשיתם?

דוד ביטן: נתתם מהדלת הזאת והוצאתם את זה מהדלת השנייה?

אלכס גדלקין: יש סעיף בחוק שאומר בלי אישור של סעיף תקציבי בתקציב מאושר, לא יכולים לאשר סגן.

יואב קיש: יש נוסח שהיועץ יקריא, בבקשה.

דוד ביטן: אתה מכניס את תל אביב גם?

יואב קיש: לא.

דוד ביטן: תכניס, תכניס כבר.

 << דובר >> גלעד קרן: הבעיה בתל אביב היא בעיה אחרת, היא בעיה של פרשנות, כי יש אי-התאמה בין סעיף 15 - - -

יואב קיש: אז אנחנו רוצים להוסיף עוד סגן לעיר גדולה כמו תל אביב בנוסף למה שיש היום גם על חשבון מה ששמענו - - -

דוד ביטן: רק מעל חצי מיליון.

 << דובר >> גלעד קרן: זה נושא שהוא יותר - - -

ליטל בלומנטל: זה לא מה ש- - -

דוד ביטן: לתל אביב יש בעיה כלכלית?

דוד ביטן: כספית?

דוד ביטן: היא יכולה לעטוף את כולנו בכסף.

גלית וידרמן: לא, אבל איך זה קשור להצעת החוק הזאת?

דוד ביטן: לא נורא, אנחנו מקבלים את העמדה של המכון הישראלי לדמוקרטיה.

איתי טמקין: אני חושב שגם הם לא בדיוק הבהירו את העמדה שלהם.

איתי טמקין: הם רוצים שהסגן הזה יהיה ערבי, זה מה שרוצה המכון הישראלי לדמוקרטיה.

עודד רון: אנחנו רוצים שהחוק יחול בהתאם להגדרת הלשכה המרכזית לסטטיסטיקה לערים מעורבות, ולכן אין שום סיבה שתהיה הגדרה שרירותית של 20%, שלא חלה על כל הערים המעורבות של הלשכה.

איתי טמקין: אבל אני מניח שהמכון הישראלי לדמוקרטיה רוצה שהסגן הנוסף בתל אביב יהיה מהאוכלוסייה - - -

עודד רון: אנחנו מדברים, בשונה ממשרד האוצר, על ייצוג הולם כמשהו שלא נחשב הטבה או - - -

יואב קיש: מכיוון שאנחנו רוצים לרוץ מהר עם החקיקה הזו, ולכולם ברור גם למה, כי הבחירות נגמרו ויכול להיות שזה חלק מהמסע הקואליציוני לאותן ערים.

יואב קיש: הרי זאת לא חוכמה, אם היינו מובילים את החקיקה הזו לפני שנתיים, לא היה לחץ, אבל אנחנו הגענו לבחירות, ואותן ערים – בשביל לשמור על הייצוג – אנחנו רוצים לעזור להן.

יואב קיש: בנושא תל אביב, אני שומע פה את העניינים.

יואב קיש: אני יכול להגיד, שאני לא מרגיש שום בעיה להוסיף עוד סגן לתל אביב באמת כפי שהוגדר, גם בשביל לענות על הנושא של הצרכים האלה, והם לא מגיעים ל-20%, לכן יש לנו בעיה איתם.

יואב קיש: אני מוכן לדון על זה שוב בין קריאה ראשונה לשנייה, בסדר?

יואב קיש: אני אגיד לכם מה נסגור סופית בין קריאה ראשונה לשנייה – נסגור סופית את ההחרגה של תל אביב, אבל אני מבקש שזה כן יהיה בנוסח עכשיו.

איתי טמקין: שתל אביב כן תהיה בפנים בנוסח?

יואב קיש: כן כן, רק בקריאה ראשונה, ואנחנו נדון על זה בין קריאה - - -

דוד ביטן: לא, האם הוא יהיה ערבי או לא, זה הכול.

יואב קיש: אני רוצה להמשיך עם הדברים שנשארו פתוחים בין קריאה ראשונה לשנייה ושלישית.

יואב קיש: זה היה דבר אחד.

יואב קיש: שניים, הנושא של רשות מאוזנת, או איך שקראת לה, שנתיים מתוך שלוש.

יואב קיש: שלוש, אני מבקש את המספרים של העלויות כדי להבין אותם לעומק.

יואב קיש: ארבע, מי שירצה להתייחס לשאלה האם הוא בשכר או לא בשכר, חייב להיות בשכר או לא בשכר.

איתי טמקין: האם השכר חייב להיות לבן מיעוטים.

יואב קיש: כן, ברור, זה מה שדיברנו.

יואב קיש: אלה ארבעת הדברים שנדון בהם בין ראשונה לשנייה ושלישית.

 << דובר >> גלעד קרן: כרגע לגבי תל אביב ההחלטה היא שמוסיפים לה סגן בלי קשר לשאלה האם - - -

דוד ביטן: אבל מעל חצי מיליון.

יואב קיש: כרגע לא, מעל חצי מיליון.

 << דובר >> גלעד קרן: אז בעצם התיקון של תל אביב הוא תיקון לסעיף 15.

יואב קיש: מעל חצי מיליון, מוסיפים עוד סגן.

עודד רון: זה צריך להיות טיפה פחות מחצי מיליון.

יואב קיש: כמה תל אביב היום?

עודד רון: 438,000.

יואב קיש: משרד הפנים, כמה יש לכם בתל אביב?

ליטל בלומנטל: אנחנו לא יודעים, צריך לבדוק את זה.

ליטל בלומנטל: זה לא היה הדיון, כלומר אנחנו עכשיו מכניסים פה את תל אביב.

ליטל בלומנטל: יש פה ניסיון לתקן בכלל את החקיקה בנושא, אנחנו לא באנו לדיון על תל אביב.

יואב קיש: אתה רוצה לעשות את זה בין שנייה ושלישית?

דוד ביטן: לא לא.

יואב קיש: אז איפה אתה רוצה להכניס את זה?

יואב קיש: יש פה סעיף שמ-150,000 עד 200,000 שני סגנים; מ-200,000 עד 500,000 שלושה סגנים; מעל 500,000 ארבעה סגנים.

יואב קיש: אתה רוצה מעל 500,000 חמישה סגנים?

ליטל בלומנטל: סליחה, איך הגענו לדיון על תל אביב?

יואב קיש: כי אמרנו שיש בעיה בתל אביב.

דוד ביטן: תקבע 420,000.

ליטל בלומנטל: אבל ההצעה מדברת - - -

יואב קיש: אנחנו יודעים מה ההצעה, היא מדברת על משהו אחד.

יואב קיש: פנה אלי גם ראש עיריית תל אביב ואמר לי שכאשר אז נתנו עוד סגן, הוא לא קיבל ונעשה עוול לעיריית תל אביב.

איתי טמקין: הוא לא קיבל, כי כבר היה לו.

עודד רון: אבל זה צריך להיות מתוך קבוצת המיעוט, זה לא סתם עוד סגן, נכון?

דוד ביטן: אבל אני לא יודע, יש שם 4.5%, אז אתה רוצה לתת סגן - - -

עודד רון: הלשכה המרכזית לסטטיסטיקה מגדירה אותה כרשות מעורבת, מה נעשה.

יואב קיש: יש לי ניסוח שאומר - -

איתי טמקין: לא קשור לזה שהוא ערבי, זה מה שעבר פה בעצת המכון הישראלי לדמוקרטיה.

עודד רון: ממש לא ב"עצה", אנחנו אמרנו מתוך קבוצת המיעוט.

איתי טמקין: אז תגיד להם את זה.

עודד רון: אני אומר את זה.

יואב קיש: בסדר, מעל 500,000 במקום ארבעה – חמישה, זה הכול, זה התיקון בסעיף 15א(3).

ליטל בלומנטל: אנחנו מבקשים להתנגד לזה.

איתי טמקין: אנחנו כמובן מתנגדים.

ליטל בלומנטל: גם משרד הפנים מתנגד.

יואב קיש: בסדר, אנחנו נדון בזה כפי שאמרתי שוב בין קריאה ראשונה לבין שנייה ושלישית.

עודד רון: אני רוצה להבהיר, שעמדת המכון זה לגבי קבוצת המיעוט, אם היתה פה איזושהי אי-הבנה.

יואב קיש: רשמת?

יואב קיש: אז בוא תקרא את הנוסח בבקשה.

 << דובר >> גלעד קרן: אני מקריא את הנוסח של 15א2 בעקבות השינויים שדיברנו עליהם עכשיו: 15א2.

 << דובר >> גלעד קרן: (א)(1) על אף האמור בסעיף 15 ברשות מקומית שלפחות 20% מתושביה אך פחות מ-50% מהם אינם יהודים לפי מרשם האוכלוסין, למעט ירושלים, רשאית המועצה לבחור בדרך האמורה בסעיף 26 סגן ראש רשות נוסף על המספר המנוי באותו סעיף השייך לאותו מיעוט.

יואב קיש: מדברים על מיעוט או על לא-יהודים?

יואב קיש: צריך לכתוב לא יהודי?

 << דובר >> גלעד קרן: המיעוט הוא לא יהודי.

 << דובר >> גלעד קרן: (2) מונה סגן ראש רשות לפי פסקה (1), יהיה ברשות המקומית רשאי לקבל שכר ותנאי שירות כאמור בסעיף 15א1 סגן ראש רשות נוסף על המספר המנוי באותו סעיף.

יואב קיש: זאת התוספת שמבהירה.

 << דובר >> גלעד קרן: ויש גם את תל אביב, שזה תיקון לסעיף 15(א)(3).

יואב קיש: רשות מקומית שמספר תושביה עולה על 500,000 – חמישה במקום ארבעה.

איתי טמקין: סתם סגן.

יואב קיש: לא סתם, דיברנו והסברנו לך למה.

יואב קיש: אני יודע שאתה לא מסכים – זה בסדר, אתה יכול לא להסכים.

יואב קיש: ביטן, זה ממצה גם מבחינת המציעים?

דוד ביטן: לא שמעתי.

יואב קיש: תקרא עוד פעם.

 << דובר >> גלעד קרן: על אף האמור בסעיף 15 ברשות מקומית שלפחות 20% מתושביה, אך פחות מ-50% מהם אינם יהודים לפי נתוני מרשם האוכלוסין, למעט ירושלים, רשאית המועצה לבחור בדרך האמורה בסעיף 26 סגן ראש רשות נוסף על המספר המנוי באותו סעיף – שאינו יהודי אנחנו נכתוב.

דוד ביטן: יש לנו פה בעיה, צריך לפתור אותה.

יואב קיש: כן, אמרנו שנוודא שמדובר בערבי או צ'רקסי.

 << דובר >> גלעד קרן: מונה סגן ראש רשות לפי פסקה (1), יהיה ברשות המקומית רשאי לקבל שכר ותנאי שירות

 << דובר >> גלעד קרן: ותיקון של תל אביב זה תיקון לסעיף 15: בסעיף 15(א)(3) במקום ארבעה – יבואו חמישה.

יואב קיש: בסדר?

דוד ביטן: כן.

מיכל פורת: אפשר עוד מילה אחת?

יואב קיש: לא, אנחנו סיימנו.

יואב קיש: אי אפשר אחרי דיון ואחרי הקראות לבוא ולהגיד עוד מילה.

יואב קיש: אני מצטער, שאלתי שלוש פעמים מי רוצה לדבר.

יואב קיש: אני מעלה להצבעה את הנוסח, כפי שהקריא היועץ.

יואב קיש: בעד – 2

יואב קיש: נמנעים – אין

יואב קיש: ההצעה התקבלה.

יואב קיש: תודה רבה, הישיבה סגורה.